CELEX: 32013R0456
Language: et
Date: 2013-05-16 00:00:00
Title: Komisjoni rakendusmäärus (EL) nr 456/2013, 16. mai 2013 , millega sätestatakse üleminekumeetmed määruses (EÜ) nr 2535/2001 ette nähtud piima impordikvootide osas ning määrustes (EÜ) nr 412/2008 ja (EÜ) nr 431/2008 ette nähtud veiseliha impordikvootide osas, et võtta arvesse Horvaatia ühinemist Euroopa Liiduga

17.5.2013   
            
            
               ET
            
            
               Euroopa Liidu Teataja
            
            
               L 133/13
            
         KOMISJONI RAKENDUSMÄÄRUS (EL) nr 456/2013,
   16. mai 2013,
   millega sätestatakse üleminekumeetmed määruses (EÜ) nr 2535/2001 ette nähtud piima impordikvootide osas ning määrustes (EÜ) nr 412/2008 ja (EÜ) nr 431/2008 ette nähtud veiseliha impordikvootide osas, et võtta arvesse Horvaatia ühinemist Euroopa Liiduga
   EUROOPA KOMISJON,
   võttes arvesse Horvaatia ühinemislepingut, eriti selle artikli 3 lõiget 4,
   võttes arvesse Horvaatia ühinemisakti, eriti selle artiklit 41,
   ning arvestades järgmist:
   
               (1)
            
            
               Kuna 1. juulil 2013 ühineb Horvaatia Euroopa Liiduga, on vaja ette näha üleminekumeetmed teatavate piima- ja veiseliha impordikvootide osas, et Horvaatia importijad saaksid nimetatud kvoote kasutada.
            
         
               (2)
            
            
               Komisjoni 14. detsembri 2001. aasta määruse (EÜ) nr 2535/2001 (millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega) (1) 2. jaotise I peatüki 2. jaos on ette nähtud, et impordilitsentsi taotlejad peavad eelnevalt saama selle liikmesriigi pädeva asutuse heakskiidu, kus on kõnealuste impordilitsentsi taotlejate asukoht. Selleks, et Horvaatia ettevõtjad saaksid alates 1. jaanuarist 2014 kasutada määruse (EÜ) nr 2535/2001 2. jaotise I peatükis ja 2. jaotise III peatüki 2. jaos sätestatud impordikvoote, tuleks lubada, et need ettevõtjad saavad esitada heakskiitmise taotlusi ja vajalikke tõendid kuni 1. oktoobrini 2013, mitte kuni 1. aprillini 2013. Horvaatia ametiasutused peaksid teavitama taotlejaid heakskiidumenetluse tulemustest enne 1. novembrit 2013, mitte enne 1. maid 2013, ja saatma vastavad heakskiidetud importijate loetelud komisjonile enne 15. novembrit 2013, mitte enne 20. maid 2013.
            
         
               (3)
            
            
               Komisjoni 8. mai 2008. aasta määrusega (EÜ) nr 412/2008 (millega avatakse töötlemiseks ettenähtud külmutatud veiseliha imporditariifikvoot ja sätestatakse selle haldamine) (2) on igal aastal ajavahemikuks 1. juulist kuni järgmise aasta 30. juunini avatud liidus töötlemiseks ettenähtud, kondiga liha ekvivalendina väljendatud külmutatud veiselihale 63 703 tonni suurune imporditariifikvoot. Vastavalt määruse (EÜ) nr 412/2008 artikli 5 lõikele 1 peavad impordiõiguste taotlejad tõendama, et nad on Euroopa Parlamendi ja nõukogu 29. aprilli 2004. aasta määruse (EÜ) nr 853/2004 (millega sätestatakse loomset päritolu toidu hügieeni erieeskirjad) (3) artikli 4 kohaselt töötlemisettevõtetena heaks kiidetud ning et nad on tegelenud veiseliha sisaldavate töödeldud toodete valmistamisega komisjoni 31. augusti 2006. aasta määruse (EÜ) nr 1301/2006 (millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi) (4) artiklis 5 osutatud mõlema ajavahemiku jooksul. Esimese tingimusega seoses peaksid Horvaatiast pärit impordiõiguste taotlejad, selleks et neil oleks võimalik importida ajavahemikul 1. juulist 2013 kuni 30. juunini 2014, tõendama, et nad on Euroopa Parlamendi ja nõukogu 29. aprill 2004. aasta määruse (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks) (5) artikli 12 kohaselt töötlemisettevõtetena heaks kiidetud ja tohivad oma toodangut liitu eksportida. Mis puutub nõudesse tõendada määruse (EÜ) nr 412/2008 kohaste impordiõiguste kohaldamisega seonduvat varasemat tegevust, peaks kõnealune nõue olema täidetud juhul, kui Horvaatias valmistati veiseliha sisaldavaid töödeldud tooteid 2011. ja 2012. aastal vastavalt Horvaatia õigusaktidele.
            
         
               (4)
            
            
               Komisjoni 19. mai 2008. aasta määrusega (EÜ) nr 431/2008 (millega avatakse CN-koodi 0202 alla kuuluva külmutatud veiseliha ja CN-koodi 0206 29 91 alla kuuluvate toodete impordi tariifikvoot ning nähakse ette selle haldamine) (6) on avatud külmutatud veiseliha iga-aastane imporditariifikvoot 53 000 tonni ajavahemikuks 1. juulist kuni järgmise aasta 30. juunini. Kvoodi kehtivusaja puhul, mis algab 1. juulist 2013 ja kestab kuni 30. juunini 2014, tuleks täpsustada, et Horvaatiast pärit ettevõtjate esitatavad tõendid impordiõiguste taotlemisel ei tohiks olla seotud impordiga, mis on pärit liikmesriikidest.
            
         
               (5)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Üleminekumeetmed seoses määrusega (EÜ) nr 2535/2001
   1.   Erandina määruse (EÜ) nr 2535/2001 artiklist 8 kiidetakse heaks taotlused, milles taotletakse kõnealuse määruse 2. jaotise I peatükis ja 2. jaotise III peatüki 2. jaos osutatud kvootide alusel importi ajavahemikul 1. jaanuarist kuni 30. juunini 2014, kui taotlejad on enne 1. oktoobrit 2013 esitanud taotleja registreerimisjärgsele Horvaatia pädevale ametiasutusele, kus nad on käibemaksukohustuslastena registreeritud, taotluse, millele on lisatud tõend selle kohta, et nii 2011. kui ka 2012. aastal importisid nad Horvaatiasse või eksportisid nad Horvaatiast vähemalt 25 tonni piimatooteid, mis kuuluvad kombineeritud nomenklatuuri gruppi 04.
   2.   Lõike 1 kohaldamisel ei loeta sees- ja välistöötlemise tehinguid impordiks ja ekspordiks.
   3.   Erandina määruse (EÜ) nr 2535/2001 artiklist 9 teavitab Horvaatia pädev ametiasutus taotlejaid heakskiidumenetluse tulemustest enne 1. novembrit 2013 ja teatab neile vajaduse korral loanumbrid. Heakskiit antakse kuni 30. juunini 2014.
   4.   Erandina määruse (EÜ) nr 2535/2001 artikli 10 lõikest 1 saadab Horvaatia pädev asutus enne 15. novembrit 2013 oma heakskiidetud importijate loetelud vastavalt nimetatud artikli lõikele 3 komisjonile, kes edastab need teiste liikmesriikide pädevatele asutustele.
   Üksnes loetelus nimetatud importijatel on lubatud 20. novembrist kuni 30. novembrini 2013 esitada litsentsitaotlusi impordi kohta, mis hõlmab ajavahemikku 1. jaanuarist kuni 30. juunini 2014 vastavalt määruse (EÜ) nr 2535/2001 artiklitele 11–14.
   Artikkel 2
   Üleminekumeetmed seoses määrusega (EÜ) nr 412/2008
   Erandina määruse (EÜ) nr 412/2008 artiklist 5 ning seoses ajavahemikuks 1. juulist 2013 kuni 30. juunini 2014 antavate imporditariifikvootidega peavad Horvaatiast pärit impordiõiguste taotlejad tõendama, et nad on määruse (EÜ) nr 854/2004 artikli 12 kohaselt heakskiidetud töötlemisettevõtted ja tohivad eksportida liitu, ning esitama Horvaatia pädevatele ametiasutustele tõendid, et nad on tegelenud veiseliha sisaldavate töödeldud toodete valmistamisega kooskõlas Horvaatia õigusaktidega määruse (EÜ) nr 1301/2006 artiklis 5 osutatud mõlema ajavahemiku jooksul.
   Artikkel 3
   Üleminekumeetmed seoses määrusega (EÜ) nr 431/2008
   Erandina määruse (EÜ) nr 431/2008 artikli 4 lõikest 1 ning 1. juulist 2013 algava kvoodi kehtivusajaga seoses peavad Horvaatiast pärit impordiõiguste taotlejad tõendama Horvaatia pädevatele ametiasutustele, et nad on ajavahemikus 1. maist 2012 kuni 30. aprillini 2013 importinud või nende nimel on imporditud CN-koodide 0201, 0202, 0206 10 95 või 0206 29 91 alla kuuluvat veiseliha Horvaatia tollinõuete kohaselt ja teatavas koguses. Nad ei pea siiski tõendama liikmesriikidest pärit importi. See kogus on kvoodi kehtestamise aluseks.
   Artikkel 4
   Jõustumine
   Käesolev määrus jõustub Horvaatia ühinemislepingu jõustumise korral lepingu jõustumise kuupäeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. mai 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 341, 22.12.2001, lk 29.
   
      (2)  ELT L 125, 9.5.2008, lk 7.
   
      (3)  ELT L 139, 30.4.2004, lk 55.
   
      (4)  ELT L 238, 1.9.2006, lk 13.
   
      (5)  ELT L 139, 30.4.2004, lk 206.
   
      (6)  ELT L 130, 20.5.2008, lk 3.